અમદાવાદઃ દુનિયાભરના પાટીદારોને એક મંચ પર લાવવા માટે અમદાવાદ શહેરમાં વૈષ્ણોદેવી નજીક નિર્માણ પામવા જઈ રહેલા પાટીદાર એમ્પાવરમેન્ટ હબ માટે દાતાઓએ સાડા ત્રણ કલાકમાં જ રૂ. 116 કરોડના દાનની જાહેરાત કરી છે. વૈષ્ણોદેવી નજીક 100 વીઘાં જમીનમાં આ હબ આકાર લઈ રહ્યું છે. પાટીદાર સમાજના વિશ્વ ઉમિયા ફાઉન્ડેશને રવિવારે મંદિર અને કોમ્યુનિટી કોમ્પ્લેક્સ માટે આ દાન એકઠું કર્યું છે. સમાજના લોકોએ 40 એકરમાં બનનારા ઉમિયા ધામ મંદિર માટે દાનની અપીલ કરી હતી, જેમાં દાતાઓએ ઉદારમને સરેરાશ દર મિનિટે રૂ. 55 લાખનું દાન આપ્યું છે.